[image: image1.png]



​​

Дата 20.09.2024

Скопје
Q&A - Актуелни прашања од ПЗУ ординации и аптеки 
и одговори од ФЗОРСМ
П.1. Каде е објавен режимот на пропишување на новите 9 лекови на примарната позитивна листа на товар на ФЗО? 
О.1. Режимот на пропишување на лековите e составен дел на новата Одлука за измени и дополнувања на Листата на лекови што паѓаат на товар на ФЗОРСМ (колона 7 од табелата во членот 2 на Одлуката) е објавенa во Сл.весник и на веб-страницата на Фондот. Линк: https://fzo.org.mk/, https://fzo.org.mk/lista-lekovi-na-tovar-na-fzorsm
П.2. Каде се објавени јачините на лековите од позитивната листа на товар на ФЗО? 

О.2. Јачините на лековите од Позитивната листа што може да ги пропишуваат избраните лекари и следствено да се идаваат во ПЗУ аптеките согласно прописите од задолжителното здравствено осигурување се дадени со Шифрарникот на лекови со референтна цена по заштитено име и пакување на лек. 
Линк: https://fzo.org.mk/arhiva-sifrarnici-lekovi
П.3. Каде се објавени ограничувањата по МКБ-10 шифрите за медицински индикации за лековите? 
О.3. На Позитивната листа на товар на Фондот за новите 9 генерики на лекови немаат индикациски ограничувања. Збирен извештај за особините на лекот - Summary of Product Charasteristics (SmPC) е документ на производителот што содржи основни информации за особините на лекот и е наменет за здравствените работници (член 32 од Законот за лекови и медицински средства). Индикациите за кои што Агенцијата за лекови и медицински средства (МАЛМЕД) издала одобрение за употреба (пропишување и издавање) на лековите, се наведени во SmPC-aта што се составен дел на регистрационите решенија на лековите. 
Линк: https://lekovi.zdravstvo.gov.mk/drugsregister/overview
П.4. ПЗУ ординации и аптеки се соочувале со технички проблеми во работењето со нивните софтверски програми, каде да се обратат за решение? 

О.4. ПЗУ ординациите и аптеките од примарната здравствена заштита согласно договорите за работа склучени со Фондот, имаат сопствени избрани софтверски одржувачи и се одговорни за одржувањето и надградбата на нивните програмски компјутерски решенија што ги користат секојдневно за работа согласно законските прописи. Пропишувањето и реализацијата на рецептите за издадени лекови на товар на ФЗО се врши преку информацискиот систем Мој термин на Министерството за здравство. 


